open-index/open-wikipedia-markdown huggingface dataset:
Rafael Pombo

**José Rafael de Pombo y Rebolledo** (7. marraskuuta 1833 Bogotá – 5. toukokuuta 1912) oli kolumbialainen runoilija. Bombo opiskeli matemaatikoksi ja insinööriksi sotilaskoulussa ja palveli armeijassa. Hän matkusti Yhdysvaltoihin Kolumbian Washingtonin-lähetystön sihteeriksi. Diplomaattipalveluksen jälkeen hänet palkkasi New Yorkissa toimiva D. Appleton & Company kääntämään espanjaksi englantilaiseen suulliseen perinteeseen kuuluvia lastenloruja. Tulos oli enemmän kuin kääntämistä, se oli luovaa sovitusta ja julkaistiin kahtena niteenä *Cuentos pintados para niños* ja *Cuentos morales para niños formales*.

Muun laajan ja monipuolisen kirjallisen tuotannon lisäksi Pombo muistetaan tästä lastenkirjallisuuteen antamastaan panoksesta. Suosituimpia lastentarinoita ovat  *Michín*, *Juan Chunguero*, *Pastorcita*, *[[La Pobre Viejecita]]*, *[[Simón el Bobito]]*, *[[El Gato Bandido]]* ja *[[El Renacuajo paseador]]*.

Asuttuaan Yhdysvalloissa 17 vuotta Pombo palasi Kolumbiaan, missä hän työskenteli arvostettuna kääntäjänä ja journalistina. Hän perusti muun muassa useita sanomalehtiä. Vuonna 1905 hänet valittiin Kolumbian parhaaksi runoilijaksi. *Poesías Completas* (Kootut runot) julkaistiin 1957, ja sieltä on peräisin runo *En El Niágara*. Pombo asui Kolumbiassa kuolemaansa saakka. 

## Lähteet
* Entry in the Online Library of Colombia's Central Bank (Biblioteca Luis Angel Arango) 
* Shorter entry in the Online Library of Colombia's Central Bank (Biblioteca Luis Angel Arango) 
* Entry in the Online Library of the Andes 

## Aiheesta muualla
*WikiSourcessa on Rafael Pombon alkuperäisteoksia
Armstrongin seos

**Armstrongin seos** on erittäin herkkä räjähde. Sen pääraaka-aineet ovat punainen fosfori ja vahva hapetin, kuten kaliumkloraatti tai kaliumperkloraatti. Rikkiä sekä kalsiumkarbonaattia saattaa esiintyä seoksessa pieninä määrinä, sekä muita lisäaineita käytetään joissain seoksissa. Kaupallisesti Armstrongin seosta käytetään pieninä määrinä nallipyssyissä paperisissa liuskoissa tai muovirenkaissa sekä paukkuserpentiinissä.

Seosta käytetään myös tuliaseiden patruunoiden nalleissa, mutta siihen lisätään boorikarbidia.

## Turvallisuus
Armstrongin seos on erityisen vaarallinen räjähde, sillä se on herkkä iskuille, kitkalle ja tulelle. Kuluttajaraketeissa käytetään arviolta kymmenen milligrammaa seosta. Armstrongin seos voi räjähtää aggressiivisesti umpinaisessa tilassa riippuen seoksesta, olosuhteista ja määrästä.

## Lähteet
Tänne ei jää kukaan

**Tänne ei jää kukaan** on Tiisu-yhtyeen toinen albumi. Se julkaistiin 17. maaliskuuta 2017 Somerolla. Levyn julkaisi Sony Music. 

## Teemat
Levy on teemalevy. Sen aiheeksi on ilmoitettu Somero ja somerolaisuus tai yleisemmin "elämä millä tahansa pienemmällä paikkakunnalla". Kappaleiden pohjana ovat Tiisu-yhtyeen laulaja-lauluntekijän Henrik Illikaisen kokemukset lapsuutensa ja nuoruutensa kotipaikkakunnalla.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Keskisuomalainen: 
* Soundi: 

## Lähteet
Yläsäiniön ruukki

**Säiniön eli Yläsäiniön ruukki** toimi Viipurin pitäjän Yläsäiniön kylässä Säiniönjoen kosken rannalla vuosina 1761–1809. Ruukki keskittyi kuparin jalostamiseen.

Vuonna 1761 ruukissa taottiin vanhoja ruotsalaisia plooturahoja sekä jonkin verran raakavaskea vaskisepille edelleen taottavaksi. Ruukin toiminta lienee päättynyt Suomen sodan aikana 1809 ja vuonna 1813 Vanhan Suomen järjestelykomitea kertoi ruukin toiminnan loppuneen raaka-aineiden puutteen takia.

Yläsäiniön ruukin paikalle rakennettiin myöhemmin Yläsäiniön naulatehdas.

## Lähteet
Sykloeikosaani

**Sykloeikosaani** on rengasrakenteinen hiilivety, jossa hiilet ovat kytkeytyneet toisiinsa yksinkertaisella sidoksella. Yhdiste kuuluu sykloalkaanien aineryhmään. Sykloeikosaanin kemiallinen kaava on C20H40, moolimassa 280,54&nbsp;g/mol, kiehumispiste 387,2&nbsp;°C (paineessa 760 mmHg), suhteellinen tiheys 0,79&nbsp;g/cm³ (vesi = 1,0&nbsp;g/cm³), leimahduspiste 176,7&nbsp;°C, taitekerroin 1,433 ja CAS-numero 296-56-0.

## Aiheesta muualla
* PubChem: Cycloeicosane 
* ChemNet: 296-56-0 cycloicosane
Elmgren

**Elmgren** on sukunimi. Se on muun muassa seuraavien henkilöiden sukunimi:

* Ainur Elmgren (s. 1979), suomalainen historiantutkija ja sarjakuvapiirtäjä
* Rita Elmgren (1903–2000), suomalainen laulaja ja näyttelijä
* Robert Elmgren (1872–1942), suomalainen lääkäri
* Samuel Elmgren (1771–1834), suomalainen taidemaalari
* Sven Gabriel Elmgren (1817–1897), suomalainen filosofian tohtori ja varakirjastonhoitaja
* Tinet Elmgren (s. 1981), ruotsalainen sarjakuvataiteilija
* Tuomi Elmgren-Heinonen (1903–2000), suomalainen laulaja, journalisti, kirjailija ja antroposofi
Elefantti (täsmennyssivu)

**Elefantti** voi tarkoittaa jotain seuraavista:

* norsut eli elefantit, nisäkäsheimo
* Elefantti, *Pen-abw*, Egyptin varhainen esidynastinen hallitsija
* Elefantti, kortteli Helsingin keskustassa
* *[[Elefantti (albumi)|Elefantti]]*, Happoradio-yhtyeen musiikkialbumi
Tyyne Tokoi

**Tyyne Oskarintytär Tokoi** (; 25. elokuuta 1903 Kannus, Suomi – 15. marraskuuta 1937 Leningrad, Neuvostoliitto) oli Neuvostoliittoon asettunut suomalainen kommunisti, joka toimi 1930-luvulla Suomen Kommunistisen Puolueen (SKP) Leningradin-toimiston johtajana. Hänet teloitettiin Stalinin puhdistusten aikana.

## Elämäkerta
Tokoin vanhemmat olivat tunnettu sosiaalidemokraattinen poliitikko Oskari Tokoi ja Hanna Räimä. Tokoi vietti lapsuutensa Kannuksessa ja Helsingissä. Hänen isänsä pakeni Suomen sisällissodan lopussa vuonna 1918 Venäjälle, mutta jätti perheensä Pietariin loikatessaan myöhemmin samana vuonna Muurmannin legioonaan brittien liittolaiseksi. Äiti Hanna palasi Suomeen neljän lapsen kanssa vuonna 1921, mutta Tyyne Tokoi ja hänen isoveljensä Nestori jäivät Neuvosto-Venäjälle.

Tokoi omaksui Pietarissa kommunistisen maailmankatsomuksen. Hän työskenteli vuodesta 1919 SKP:lle ja opiskeli vuosina 1922–1925 Lännen vähemmistökansallisuuksien yliopiston suomalaisella sektorilla, minkä jälkeen hän oli kaksi vuotta puoluetyössä Neuvosto-Karjalassa. Hän liittyi Neuvostoliiton kommunistiseen puolueeseen (NKP) vuonna 1926. Vuosina 1927–1931 Tokoi toimi sisällissodan historiaa koonneen Suomen Vallankumouksen Tutkijakunnan avustajana. Hänet nimitettiin maaliskuussa 1931 SKP:n valtuutetuksi Leningradissa. Hänen johtamansa toimiston tehtävänä oli valvoa ja ylläpitää Suomen rajan yli Karjalankannaksella kulkenutta salaista etappiverkostoa, jonka avulla kommunisteja kuljetettiin Suomesta Neuvostoliittoon ja Neuvostoliitosta Suomeen, sekä tutkia kaikkien rajan yli tulleiden ja lähteneiden poliittinen luotettavuus.

Marraskuussa 1935 Tokoin puoliso, Leningradin Skljanskin jalkaväkikoulun opettajana toiminut suomalainen punaupseeri Antti Pylsy erotettiin puna-armeijasta. Tokoin puoluejäsenkirja takavarikoitiin joulukuussa 1935, jolloin hänet syrjäytettiin virallisesti myös SKP:n Leningradin-valtuutetun paikalta, mutta hän jatkoi tehtävänsä epävirallista hoitamista vuoteen 1937, koska hänellä oli edelleen SKP:n Moskovan-johdon luottamus. Virallisesti hän työskenteli Leningradin valtionkirjaston hoitajana. Tokoi ja Pylsy pidätettiin elokuun alussa 1937, ja pian koko SKP:n Leningradin-osasto tuhottiin. Heidät tuomittiin kuolemaan 10. marraskuuta 1937 samassa yhteydessä J. K. Lehtisen ja Kalle Lepolan kanssa ja teloitettiin viisi päivää myöhemmin.

## Lähteet
Reino Honkanen

**Reino Edvard Honkanen** (16. heinäkuuta 1909 Helsinki – 28. joulukuuta 1995)  oli suomalainen upseeri, joka toimi Panssarikoulun johtajana.

Honkasen vanhemmat olivat  rautatieläinen Jalmari Honkanen ja Anna Tikkanen.

Honkanen tuli ylioppilaaksi Helsingin koelyseosta 1928, Kadettikoulusta hän valmistui 1930. Talvisodassa Honkanen toimi komppanianpäällikkönä Jääkäripataljoona 1:ssä ja pataljoonankomentajana Jalkaväkirykmentti 64:ssä, jatkosodassa  hän oli ensin mainitussa tehtävässä sekä esikuntapäällikkönä ja pataljoonankomentajana Jalkaväkirykmentti 16:ssä ja 19. Prikaatissa. Honkanen haavoittui Kendjärvellä vuonna 1941.

Nuorempana upseerina ja komppanianpäällikkönä Honkanen toimi Jääkäripataljoona 11:ssä vuodesta 1930 vuoteen 1939. Sotien jälkeen hän oli komentajan apulainen Jääkäripataljoona 4:ssä 1945–1952, Panssarikoulun johtaja 1952–1954, Savonlinnan sotilapiirin päällikkö 1954–1955, Jääkäripataljoona 4:n komentaja 1955–1957, Rauman sotilaspiirin päällikkö 1957–1959 ja Savon prikaatin esikuntapäällikkö 1959, ennen eroamistaan vakinaisesta palveluksesta.

Honkanen ylennettiin vänrikiksi 1930, luutnantiksi 1932, kapteeniksi 1940, majuriksi 1941 ja  everstiluutnantiksi 1952.

## Lähteet
Bayonetta

**Bayonetta** on Platinum Gamesin kehittämä ja Segan julkaisema kolmannen persoonan toimintapeli. Peli on julkaistu PlayStation 3- ja Xbox 360 -alustoille vuonna 2009. Pelin ohjaaja/pääsuunnittelija on Hideki Kamiya.

Pelin päähenkilö on noita nimeltä *Bayonetta*, joka käyttää erilaisia potkuja, magiaiskuja ja pistooleita taisteluissaan päihittääkseen viholliset.

Peli on julkaistu Steam-palvelussa Windows-alustalle 11. huhtikuuta 2017.

Pelille on julkaistu jatko-osa *[[Bayonetta 2]]*.

## Vastaanotto

Muun muassa GameSpot on antanut pelille hyvät arviot antaen 9/10 pistettä.

Windows-versiolla on Metacritic-kerääjäsivustolla 90/100 pistettä. PlayStation 3 -versiolla on 87/100 pistettä.
Xbox 360 -versiolla on 90/100 pistettä.
Wii U -versiolla on 86/100 pistettä.

PC Gamer on antanut 93/100 pistettä arvostelussaan.

## Anime
Peliin perustuen on tehty myös anime-elokuva **.

## Lähteet

## Aiheesta muualla
*
Peitsalo

**Peitsalo** on suomalainen sukunimi. Tunnettuja Peitsaloja:

* Eila Peitsalo (1931–1997), näyttelijä
* Ilmari Peitsalo (1901–1961), näyttelijä ja näytelmäkirjailija
* Kalervo Peitsalo (1910–1978), juristi ja toimitusjohtaja
* Otto Peitsalo (1870–1929), suomalainen kansanedustaja (SDP)
* Ragnhild Peitsalo (1896–1931), näyttelijä
Lauri Paavola

**Lauri Paavola** (11. lokakuuta 1906 Vehkalahti – 25. kesäkuuta 1988)  oli suomalainen upseeri, joka toimi silloisten Panssarikoulun ja Kanta-aliupseerikoulun johtajana.

Paavolan vanhemmat olivat  maanviljelijä Aukusti Paavola ja Amanda Kitunen. Hänen puolisonsa oli Saimi Saarinen.

Paavola kävi Haminan yhteiskoulua seitsemän luokkaa (kahdeksasta). Kadettikoulusta hän valmistui 1930. Talvisodassa Paavola toimi komppanianpäällikkönä Jääkäripataljoona 3:ssa, jatkosodassa  hän oli toimistopäällikkö 1. Jääkäriprikaatin ja Panssaridivisioonan esikunnassa sekä pataljoonankomentaja Panssariprikaatissa.

Nuorempana upseerina Paavola toimi Jääkäripataljoona 3:ssä ennen sotia 1930–1939. Sotien jälkeen hän oli Pääesikunnan taisteluvälineosaston toimistoesiupseeri 1945–1948, Panssaripataljoonan komentaja 1948–1954, Panssarikoulun johtaja 1954–1955, Kemin sotilapiirin päällikkö 1955–1957 ja viimeksi Kanta-aliupseerikoulun johtaja 1957–1961, ennen eroamistaan vakinaisesta palveluksesta.

Paavola ylennettiin vänrikiksi 1930, luutnantiksi 1932, kapteeniksi 1940, majuriksi 1941 ja  everstiluutnantiksi 1948.

## Lähteet
Tervajoen ruukki

**Tervajoen ruukki** toimi Vahvialan pitäjän Tervajoen kylässä Tervajoen kosken rannalla vuosina 1798–1809. Ruukki oli aluksi rautaa käsittelevä manufaktuuripaja mutta loppuvaiheissa se keskittyi kuparin jalostamiseen.

Ruukin perusti Viipurin lääninarkkitehti Johan Brochmann Tervajoen säteritilan maille 1798. Ruukin toiminta oli kuitenkin kituliasta ja vuonna 1809 se joutui takavarikkoon kruunun saatavista. Vuonna 1814 ruukilla käyneen vuorimestari Carl Lundströmin kertomuksen mukaan ruukilla oli jäljellä kolme naulavasaraa, yksi nippuvasara, lieskauuni ja leikkuulaitos jolla voitiin leikata yhtä aikaa viittä naularihmaa. Ruukkiin kuului myös kuparivasara ahjoineen sekä kaksi takkirautaista valssia lieskauuneineen. 

## Lähteet
BMW 5-sarja (E60)

**BMW E60** on BMW 5-sarjan viidennen sukupolven malli, jota valmistettiin vuosina 2003–2010. Se korvasi edeltäneen E39-mallin ja seuraajaksi tuli F10.

## BMW 5-sarja (E60) 2003–2010

BMW 5-sarjan viides sukupolvi tuli markkinoille syksyllä 2003 neliovisena sedanina. Se oli vuonna 2001 esitellyn 7-sarjan (E65) jälkeen toinen malli, jossa näkyi BMW:n uusi, aluksi voimakkaasti mielipiteitä jakanut muotoilusuuntaus. Sisätiloiltaan uusi 5-sarjalainen oli edeltäjäänsä tilavampi. Myös painoa oli saatu pudotettua kokonaan alumiinisen alusta- ja jousitusrakenteen ansiosta. Farmarimalli Touring saapui keväällä 2004.

Vuoden 2004 Euro NCAP -kolaritestistä BMW E60 sai tulokseksi neljä tähteä viidestä.

Vuonna 2007 E60 sai pienen kasvojenkohotuksen, jonka näkyvin muutos oli uusi etupuskuri, mutta pieniä uudistuksia tehtiin kauttaaltaan. Myös tietoviihdejärjestelmän käyttöliittymää päivitettiin ja sisustuksen komponentteja uudistettiin. Uutena vaihteistona oli kuusiportainen sekventaalivaihteisto (SMG), jonka sai 530i- ja 550i-mallien yhteyteen lisävarusteena manuaali- tai automaattivaihteiston sijasta. 

## BMW M5

Suorituskykyinen urheilumalli M5 saapui markkinoille vuonna 2005. Sen voimanlähteenä oli 5,0-litrainen V10-moottori, jonka teho on 507 hevosvoimaa. Voimansiirtona oli kuusivaihteinen manuaalivaihteisto tai seitsemänportainen sekventaalivaihteisto. M5-mallia valmistettiin sekä sedan- että farmarikorisena. 
 

## Lähteet

## Aiheesta muualla
Syklodekaani

**Syklodekaani** on rengasrakenteinen hiilivety, jossa hiilet ovat kytkeytyneet toisiinsa yksinkertaisella sidoksella. Yhdiste kuuluu sykloalkaanien aineryhmään. Syklodekaanin kemiallinen kaava on C10H20, moolimassa 140,27&nbsp;g/mol, sulamispiste 9–10&nbsp;°C kiehumispiste 201&nbsp;°C (paineessa 760 mmHg), suhteellinen tiheys 0,79&nbsp;g/cm3 (vesi = 1,0&nbsp;g/cm3), leimahduspiste 58,8&nbsp;°C, taitekerroin 1,433 ja CAS-numero 293-96-9.

## Aiheesta muualla
* PubChem: Cyclodecane 
* ChemNet: 293-96-9 cyclodecane
Shymbulak Mountain Resort

**Shymbulak Mountain Resort** (ennen vuotta 2019 **Shymbulak Ski Resort**) on talviurheilukeskus Almatyssa Kazakstanissa Trans-Ili Alataun vuoristossa.

Shymbulak Ski Resort rakennettiin vuonna 1954 ja sitä on sen jälkeen laajennettu useaan kertaan.

Shymbulak Ski Resort toimi vuoden 2011 Aasian talvikisojen ja vuoden 2017 talviuniversiadien lumilautailun, alppi- ja freestylehiihdon kilpailupaikkana. Se on ollut myös ehdolla kilpailupaikaksi Almatyn hakiessa talviolympialaisia vuosiksi 2014 ja 2022. Vuosina 2019 ja 2020 siellä järjestettiin freestylehiihdon maailmancupin kumparelaskukilpailuja.

## Lähteet
*Mode of operation – Shymbulak Mountain Resort Shymbulak.com 
*History – Shymbulak Mountain Resort Shymbulak.com 
*Ski Map  Shymbulak.com 
*Shymbulak Ski Resort  Almaty2017.com 

## Aiheesta muualla


Tiedosto:Вид из кабины канатной дороги на горнолыжную трассу курорта Чимбулак.JPG
Tiedosto:Вид из открытой кабины канатной дороги на горнолыжную трассу курорта Чимбулак.JPG
Tiedosto:Вид на горы со станции канатной дороги курорта Чимбулак.JPG
Tiedosto:Shymbulak Alatau mountains in Almaty.jpg|Shymbulak Ski Resortin gondolihissi.
Se hetki on nyt

**Se hetki on nyt** on Vesa Haajan esikoisalbumi, joka julkaistiin 17. helmikuuta 2017 levymerkillä Bluelight Records. Kappaleissa yhdistyy nostalginen ja melodinen pop, iskelmämusiikki sekä rockmusiikki. Albumin kappaleiden kirjoitukseen on Haajan lisäksi osallistuneet Esa Eloranta ja Marko Haavisto, ja sen on tuottanut Antti Ikola.

Albumin ensimmäinen single ”Mä tuskin vielä uskon” julkaistiin 26. helmikuuta 2016. Se julkaistiin maaliskuussa myös 7” vinyylinä, jonka b-puolella on kappale ”Keskiyö”. Toinen single ”Uusi tähti” julkaistiin 25. marraskuuta 2016.

## Kappaleet

### CD
#
#
#
#
#
#
#
#
#
#
#
#
### C-kasetti
#### A-puoli
#Mä tuskin vielä uskon 
#Hinta 
#Salakavalaa 
#Uusi tähti 
#Vain hölmö uskoo rakkauteen 
#Aurinkoni 
#Lohduton kaupunki 
#Kesäsade
#### B-puoli
#Heidi 
#Keskiyö
#Et tietää saa 
#Lusikat 
#Jos tehdään niin 
#Se hetki on nyt 
#Toiveunta

### LP-levy
#### A-puoli
#Mä tuskin vielä uskon 
#Hinta 
#Salakavalaa 
#Uusi tähti 
#Vain hölmö uskoo rakkauteen 
#Lohduton kaupunki 
#### B-puoli
#Kesäsade
#Heidi 
#Et tietää saa 
#Lusikat
#Se hetki on nyt 
#Toiveunta

## Kokoonpano
* Vesa Haaja – laulu, kitara
* Sami Nieminen – Hammond-urut
* Juha Litmanen – rummut
* Tuomas Metsberg – kitara
* Lasse Sirkko – basso

## Arvostelut
* Soundi: 

## Lähteet
La Fausse Suivante

**La Fausse Suivante** (kansainvälisesti *The False Servant*) on vuonna 2000 ensi-iltansa saanut Benoît Jacquotin ohjaama ja käsikirjoittama ranskalainen draamakomediaelokuva, jonka pääosissa ovat Isabelle Huppert, Sandrine Kiberlain, Pierre Arditi ja Mathieu Amalric. Elokuva kertoo viehättävästä nuoresta perijättärestä, joka naamioituu ritariksi paljastaakseen rahan perässä juoksevan onnenonkijan.

*La Fausse Suivante* perustuu Marivaux’n näytelmään *La Fausse Suivante, ou le Fourbe puni* vuodelta 1724. Georges Benayoun oli elokuvan tuottajana. Elokuva sai ensi-iltansa Ranskassa 8. maaliskuuta 2000 ja oli Pyramide Distributionin teatterilevittämä. Elokuva keräsi Ranskassa teatterikierroksensa aikana 93 290 katsojaa ja sai ranskalaisilta elokuvakriitikoilta lähinnä myönteisen vastaanoton. Elokuva julkaistiin Ranskassa DVD:lle 23. huhtikuuta 2002.

## Näyttelijät

## Lähteet

## Aiheesta muualla
* 
* 
* ''La Fausse Suivante'' AlloCinéssä 
* ''La Fausse Suivante'' UniFrancessa
Valkoinen hetero

**Valkoinen hetero** on Samuli Putron viides, 24. helmikuuta 2017 julkaistu studioalbumi.

Albumin nimikkosingle ”Valkoinen hetero” julkaistiin 15. syyskuuta 2016, ja Putro on sanonut kappaleen kertovan ”ihmisestä ihonvärin ja seksin tuolla puolen”. Toinen single ”Matkamuistot” julkaistiin 13. tammikuuta 2017, ja se nousi helmikuussa radiosoittolistan 59.&nbsp;sijalle.

Albumi debytoi Suomen virallisen listan kolmannella sijalla.

## Kappaleet
# 
# 
#  
# 
#  
#  
#  
# 
#  
# 
# 
# 

## Arvostelut
* Helsingin Sanomat: 
* Rumba: 7,5/10
* Soundi: 
* V2.fi: 

## Lähteet
Vajra

**Vajra** (hindiksi वज्र *vajr*, tiibetiksi རྡོ་རྗེ། *dorje*) tai **salamavaltikka** on vajrayana-buddhalaisuudessa esiintyvä symbolinen esine. Vajra kuvastaa tantrisen polun ylivoimaisuutta, maskuliinisuutta, suurta myötätuntoa ja taitavia tekoja. Vajran keskiosa ilmentää todellisuuden perimmäistä luonnetta ja sen haaroittuvat päät yleensä symboloivat vajrayana-buddhalaisuudessa tärkeitä buddhaperheitä.

Vajraa käytetään soittokellon kanssa. Kello kuvastaa tällöin feminiinisyyttä, viisautta ja śūnyatāa. Yhdessä vajra ja soittekello symboloivat valaistumisen nondualistista luonnetta. Seremonioissa vajraa pidellään oikeassa kädessä ja soittokelloa vasemmassa kädessä.

## Etymologia
*Vajra* on sanskritia ja tarkoittaa timanttia ja salamaa. Sana on sukua suomenkielisille sanoille *[[vasara]]* ja *[[ukonvaaja|vaaja]]*.

## Taiteessa

Vajra esiintyy vajrayana-buddhalaisessa taiteessa Vajradharan, Vajrasattvan, Vajrapanin ja Mahasthamapraptan käsissä. Vajrasta on olemassa myös muunnos, johon kuuluu kaksi ristikkäin asetettua vajraa: se tunnetaan nimellä kaksoissalamavaltikka eli *viśvavajra*. Kaksoissalamavaltikka on Amoghasiddhin tunnus. Se on kuvattu esimerkiksi Param Vir Chakra -mitalissa, joka Intian armeijan korkein mahdollinen ansiomitali (vrt. Ison-Britannian Viktorian risti tai Yhdysvaltain Medal of Honor). Myös Bhutanin vaakunassa on kaksoissalamavaltikka.

## Lähteet

## Aiheesta muualla
The Best of

__NOTOC__
**The Best of** on progressiivisen rockin yhtye Von Hertzen Brothersin kokoelma-albumi, joka julkaistiin huhtikuussa 2012 levymerkillä Universal Music.

Albumi debytoi Suomen virallisen listan seitsemännellä sijalla, ja se pysyi listalla yhteensä kolme viikkoa.

## Vastaanotto
Viihdesivusto Imperiumin Esko Juhola piti itseään jäävinä antamaan albumille arvosanaa, mutta sanoi suosittelevansa sitä varauksetta uusille kuuntelijoille. Hän sanoi julkaisun DVD-osan antavan hyvän kuvan yhtyeen livekunnosta.

## Kappaleet

### DVD
;Live
#Let Thy Will Be Done
#Bring Out the Sun
#Spanish 411
#Freedom Fighter
#Somewhere in the Middle
#In the End
#River
#I Came for You
#The Willing Victim

;Videot
* Freedom Fighter
* Always Been Right
* Miracle
* Angels’ Eyes
* In the End
* Kiss a Wish
* Let Thy Will Be Done

;Videoblogeja

;“Making of Stars aligned”

### CD
#
#
#
#
#
#
#
#
#
#
#
#
#
#

## Lähteet
Bona Kellgren

**Bonaparta Moreaua Fredrika Lovisa (Bona) Kellgren** (synt. **Calonius** 1. maaliskuuta 1801 Kuopio – 16. huhtikuuta 1889 Kuopio) oli suomalainen laivanvarustaja. Hän peri miehensä August Kellgrenin laivanvarustamon ja kauppahuoneen Kuopiossa vuonna 1850 ja kehitti sitä yhdeksi suurimmista suomalaisista yrityksistä.

August Kellgren oli aloittanut uransa kehittelemällä mesimarjajalosteita. Hän omisti olutpanimon ja polttimon Kuopiossa, mutta vasta sahatoiminta oli tehnyt hänestä upporikkaan. Hän omisti Atrakosken sahan Nilsiässä sekä viipurilaisen kauppahuoneen, jossa toimi Hackman & Co. liikekumppanina. Miehensä kuoltua Bona Kellgrenistä tuli testamentin mukaisesti Kuopion suurimman kauppahuoneen johtaja.

Laivanvarustaja Bona Kellgrenin rakennuttamat kuunarit Wellamo ja Savon Neito kuljettivat rahtia Viipuriin ja Pietariin sekä myös Saksaan, Italiaan ja Englantiin. Hän oli myös osaomistajana muutamissa laivoissa ja lotjissa ja kuljetutti rahtia muiden omistamissa laivoissa.

Vuonna 1872 Bona Kellgrenin poika, Yhdyspankin Kuopion-konttorin johtaja ja kauppahuoneen toinen johtaja Rurik Kellgren menetti suvun koko omaisuuden pelivelkojen takia. Tytär Fanny Kellgren perusti puolestaan menestyksekkään siemenkaupan konkurssin jälkeen. Bona Kellgren kuoli 88-vuotiaana 1889.

## Perhesuhteet
Vanhemmat lääninmaanmittari Israel Calonius ja Lovisa Packman. Puoliso vuodesta 1828 apteekkari, kauppahuoneen omistaja Johan August Kellgren (k. 1850), vanhemmat kauppias J. J. Kellgren ja I. Cloth (Kloth) Strömstad. Lapset Lovisa Josephine Pipping (s. 1829) - puoliso lääketieteen ja kirurgian tohtori, professori Joachim Wilhelm Pipping, Rurik Teodor Kellgren (s. 1831), Sofia Augusta af Frosterus (s. 1832) - puoliso senaattori, hovioikeuden presidentti Johan Carl Emil af Frosterus, Rosalie Nylander (s. 1835) - puoliso lääninlääkäri Edvin Nylander, Sixtus Fridolf Kellgren (s. 1837), Emelia Maria (s.1839), Fanny Charlotta Kellgren (s. 1839), Hermina Natalia (s. 1841), Ernst Alfred Kellgren (s. 1841).

## Lähteet
*
The Grinding Wheel

**The Grinding Wheel** on yhdysvaltalaisen thrash metal -yhtye Overkillin 18. studioalbumi, joka julkaistiin 10. helmikuuta 2017.

Albumi debytoi Suomen virallisen listan sijalla 44.

## Kappaleet

## Kokoonpano
* Bobby ”Blitz” Ellsworth – laulu
* Dave Linsk – soolokitara
* Derek ”The Skull” Tailer – rytmikitara
* D. D. Verni – basso
* Ron Lipnicki – rummut

## Arvostelut
* Allmusic: 
* Blabbermouth: 9.5/10
* Imperiumi: 8-/10
* Kaaoszine: 8/10
* Soundi: 
* V2.fi: 

## Lähteet

## Aiheesta muualla
* 
*
Aleksi Neuvonen

**Aleksi Neuvonen** (s. 21. tammikuuta 1975 Helsinki) on suomalainen tulevaisuudentutkija ja yrittäjä. Hän oli yhdessä Roope Mokan kanssa perustamassa yhdistystä, joka omistaa ajatushautomo Demos Helsingin. Koulutukseltaan Neuvonen on filosofian tohtori (2022).

Tulevaisuudentutkijana Neuvonen on erikoistunut globaalien haasteiden ja kansalaisten oman toiminnan suhteeseen, kaupunkikehitykseen ja digitaalisen talouden käynnistämään yhteiskunnalliseen muutokseen. Hän on ollut puhujana Suomi-Areenalla Hän on ollut toteuttamassa aiheesta skenaario-tutkimuksia, kuten Roope Mokan kanssa toimittamaansa Tammen Huutomerkki-sarjassa ilmestynyt kirjaa * Olimme kuluttajia - Neljä skenaarioita vuodesta 2023* (Tammi 2009) ja Euroopan komissiolle julkaisua *From Local Loops to Global Champions: Scenarios for Sustainable Lifestyles 2050*. Näissä on hyödynnetty Neuvosen ja Demos Helsingin kehittämää counting backwards -menetelmää, joka on sovellus tulevaisuuden tutkimuksessa käytetystä backcasting-skenaariomenetelmästä. 

Neuvosen on ollut kokoamassa vuonna 2012 ilmestynyttä ulkoministeri Alexander Stubbin tilaamaa Suomen maabrändiraporttia.

Neuvonen toimii  eko- ja luomutuotteiden erikoismyymäläketju Ruohonjuuren ja konfliktinratkaisujärjestö Crisis Management Initiativen hallituksen jäsenenä. Hän on myös ympäristöjärjestö Dodo ry:n perustaja ja puheenjohtaja vuosina 2005–2007.

## Lähteet

## Aiheesta muualla
* 
*
The Empire

**The Empire** on puolalaisen death metal -yhtye Vaderin 11. studioalbumi. Se julkaistiin 4. marraskuuta 2016.

## Kappaleet
#
#
#
#
#
#
#
#
#
#

## Kokoonpano
* Piotr ”Peter” Wiwczarek – laulu, soolokitara
* Marek ”Spider” Pająk – rytmikitara
* Tomasz ”Hal” Halicki – basso
* James Stewart – rummut

## Arvostelut
* Metalliluola: 8/10 
* V2.fi: 
* Kaaoszine: 10/10
* Imperiumi: 8½/10

## Lähteet

## Aiheesta muualla
* 
*
La Pazin departementti (Honduras)

**La Paz** on departementti Hondurasin rannikolla. Departementin pääkaupunki on La Paz.
Departementti on perustettu vuonna 1869. Alueen pinta-ala on 2 331 km², ja vuonna 2013 siellä asui 198 926 ihmistä.

## Lähteet
Built to Last

__NOTOC__
**Built to Last** on ruotsalaisen power metal -yhtye HammerFallin 10. studioalbumi. Se julkaistiin 4. marraskuuta 2016.

## Kappaleet

## Kokoonpano
* Joacim Cans – laulu
* Oscar Dronjak – kitara
* Pontus Norgren – kitara
* Fredrik Larsson – basso
* David Wallin - rummut

## Arvostelut
* Imperiumi: 
* Soundi: 
* V2.fi: 

## Lähteet

## Aiheesta muualla
* 
*
Ask (ravintola)

**Ask** oli Helsingin Kruununhaassa vuodesta 2012 vuoteen 2019 toiminut ravintola.

Gastronomien seura valitsi Askin Vuoden ravintolaksi vuonna 2014. Vuonna 2014 ravintola sai Michelin-tähden. ja piti sen siitä lähtien. Toukokuussa 2017 julkaistussa White Guide Nordic 2018 listauksessa Ask oli Global Master Class luokkaa ja paras suomalainen ravintola.

Ravintolan keittiömestarina ja omistajana toimi Filip Langhoff ja toisena ravintoloitsijana ja omistajana Linda Stenman-Langhoff, joka toimi myös sommelierina.

Restaurant Askissa oli 22 asiakaspaikkaa (toisen lähteen mukaan 26). Ruoka tehtiin kotimaisista luomuraaka-aineista ja sesongin aineksia hyödyntäen. Inspiraatio tuli luonnosta, ympäristöstä ja ihmisistä ympärillä. Ravintolalla oli lounastarjoilu perjantaina ja lauantaina, ja illallista se tarjoili keskiviikosta lauantaihin. 

Ask suljettiin keittiön tilanpuutteen vuoksi.

Samassa osoitteessa toimi 20 vuotta aiemmin ravintola Safka ja sen jälkeen Luomo. Askin jälkeen samassa paikassa toimii Langhoffien toinen ravintola nimeltään Jord.

## Lähteet

## Aiheesta muualla
*Tripadvisor: Erinomainen kohde (tripadvisor.fi)
*Restaurant Ask
*White Guide Nordic 2018  
*Michelin Guide: Ask
Drought

__NOTOC__
**Drought** on ranskalaisen black metal -yhtye Deathspell Omegan EP-levy, joka julkaistiin 22. kesäkuuta 2012 levymerkillä Norma Evangelium Diaboli.

## Kappaleet
#
#
#
#
#
#

## Kokoonpano
* Mikko Aspa – laulu
* Hasjarl – kitara
* Khaos – basso

## Arvostelut
* Angry Metal Guy: 
* Imperiumi.net: 
* Pitchfork Media: 6.7/10

## Lähteet

## Aiheesta muualla
* 
* Discogs
Epärakenteellinen ohjelmointi

**Epärakenteellinen ohjelmointi** on varhainen ohjelmointiparadigma Turing-täydelliseen ohjelmointiin (, ks. Turingin kone).

Epärakenteellisia ohjelmointikieliä ovat Assembly sekä varhaiset BASIC, COBOL, FORTRAN ja MUMPS versiot.

Tyypillisiä piirteitä epärakenteellisessa ohjelmointikielessä:

* toistorakenteita ei ole (*loop*) 
* funktiokutsujen sijaan on vain suoria hyppykäskyjä tietylle rivinumerolle (*goto*)
* muuttujat ovat globaaleja, ei rajattua näkyvyyttä (*local scope*)

Epärakenteellisuutta pyritään välttämään johtuen taipumuksesta aiheuttaa ”spagettikoodia”.

Vastakohta epärakenteelliseen ohjelmointiin on strukturoitu ohjelmointi.
Hajautettu levyjärjestelmä

**Hajautettu levyjärjestelmä** on yleiskäsite ohjelmistoille, jotka välittävät tiedostoja ja hakemistoja tietokoneiden välillä.

Nämä levyjärjestelmät eivät jaa lohkokohtaista levytietoa vaan käyttävät verkkoprotokollaa ja kohdejärjestelmän tiedostojärjestelmä käsittelee lohkokohtaisen tallennuksen.

Eräitä protokolliin liittyviä haasteita ovat käyttäjäoikeuksien hallinta eri tietokoneiden välillä (jotka voivat käyttää eri käyttöjärjestelmiä ja tiedostojärjestelmiä) sekä suorituskyky.

Uudempia kehityssuuntauksia ovat *hajautetut rinnakkaiset tiedostojärjestelmät* jotka voivat jakaa tiedostot osissa useille eri tietokoneille. Näitä voidaan käyttää suurteholaskennassa (HPC) supertietokoneissa.

Yksi ensimmäisistä hajautetuista levyjärjestelmistä oli Apollo Computerin Domain/OS käyttöjärjestelmässä.

Esimerkkejä ovat:
* Network File System (NFS), Sun Microsystems
* 9P, Bell Labs
* SMB/CIFS, IBM, Microsoft
* Andrew File System (AFS), Carnegie Mellon -yliopisto
** OpenAFS, IBM
** Coda
** InterMezzo
* DCE Distributed File System (DCE/DFS), AFS:stä kehitetty versio, nykyään Open Software Foundation hallinnassa
* Distributed File System (DFS), Microsoft
* Remote File Sharing (RFS), AT&T
* OrangeFS
* xFS, Berkeley

NFS on tunnetuimpia Unix ja Linux -ympäristöissä käytetyistä. 

## Hajautettu tiedostojärjestelmä
Hajautettujen tiedostojärjestelmien vaatimuksiin kuuluvat läpinäkyvyys, vikasietoisuus ja skaalautuvuus. Näistä esimerkkejä ovat:
* HDFS (Hadoop DFS, Apache Hadoop)
* MooseFS
* iRODS
* Ceph
* GlusterFS
* Lustre

## Katso myös
* Jaettu levyjärjestelmä

## Lähteet
Grön (ravintola)

**Ravintola Grön** on Helsingin Kampissa toimiva pieni ravintola, jonka Suomen Gastronomien Seura valitsi helmikuussa 2017 vuoden ravintolaksi. Ravintolan avainhenkilö ja keittiöpäällikkö oli valinnan aikaan hallitseva vuoden kokki (2016) Toni Kostian parinaan Lauri Kähkönen. He molemmat ovat myös ravintolan omistajia. Ravintolan tyyliä kiitettiin persoonalliseksi ja Suomen luonnosta ammentavaksi. Keittiön annoksia luonnehdittiin yllätyksellisiksi, perinteisiä makuja uudella tavalla esiin nostaviksi ja kutkuttaviksi.

Grön on valittu vuosina 2018 ja 2019 Suomen parhaaksi ravintolaksi 50 Parasta Ravintolaa -äänestyksessä, jonka suorittavat ravintoloitsijat, keittiömestarit, salipuolen johtotehtävissä toimivat, alkoholiala sekä ravintola- ja ruokakirjoittamisen ammattilaiset.

Helmikuussa 2018 Grön sai yhden Michelin-tähden. Vuoden 2019 lokakuussa Ravintola Grönille myönnettiin kansainvälinen *The True Foodies Restaurant Awards* -tunnustus. Ravintola palkittiin vuoden parhaana bistro/ casual dining -tyyppisenä ravintolana maailmassa.

Ravintola Grönissä on 24 asiakaspaikkaa.

## Lähteet

## Aiheesta muualla
*Taste of Helsinki -ruokafestivaaleilla 80 litraa kuusenkerkkiä – Vuoden Kokki tekee niistä festivaaliruokaa (15.6.2016)  (iltasanomat.fi)
*Testissä: ravintola Grön (3.12.2015) (city.fi)
*Restaurant Grön  (tripadvisor.fi)
Network File System

**Network File System** (**NFS**, suom. *verkkolevyjärjestelmä*) on Sun Microsystemsin kehittämä hajautettu levyjärjestelmä.

Järjestelmää käytetään hakemistojen ja tiedostojen etäkäyttöön verkotetuilla tietokoneilla. NFS on yksi ensimmäisiä onnistuneita menetelmiä ja se on tuettu useimmissa Unix-kaltaisissa käyttöjärjestelmissä.

Ensimmäistä versiota on esitelty Usenix-konferenssissa 1986.

Järjestelmä rakentuu RPC () -kutsuille, joilla tietokoneet voivat välittää hakemistojen ja tiedostojen tietoja sekä operaatioita keskenään.

NFS on avoin standardi, joka on kuvattu IETF:n RFC:ssä.

## NFSv2
Versio 2 on julkaistu vuonna 1989, .

## NFSv3
Versio 3 on julkaistu vuonna 1995, .

Versiossa on lisätty tuki mm. 64-bittiselle tiedostokoolle ja asynkroniselle kirjoitukselle.

## NFSv4
Versio 4 on julkaistu vuonna 2000, , jonka korvaavat  ja .

## NFSv4.1
Versio 4.1 on julkaistu vuonna 2010, . Tämä ei korvaa aiempia määrittelyjä.

*Parallel NFS* (pNFS) on valinnainen osa NFSv4.1 standardin määrittelyä, joka mahdollistaa suoran levykäsittelyn.

ATLAS -simulaatiossa pNFS saavutti huomattavan nopeuseron NFSv4 versioon.

## Standardit
*  - NFS Version 2 Protocol Specification
*  - Sun/ISOC ONC RPC Change Control Agreement
*  - NFS Version 3 Protocol Specification
*  - WebNFS Specification
*  - RPCSEC_GSS Specification
*  - Sun/ISOC NFS Change Control Agreement
*  - NFS Version 4 Protocol Specification
*  - RPCSEC_GSS Version 2
*  - Network File System (NFS) Version 4 Minor Version 1 Protocol

## Katso myös
* Andrew File System

## Lähteet

## Aiheesta muualla
* Parallel NFS
CIFS

**CIFS** voi tarkoittaa jotain seuraavista:
* Common Internet File System
* *Copenhagen Institute for Futures Studies*
Spis

**Ravintola Spis** on pieni, ainoastaan 18-paikkainen Helsingin Kaartinkaupungissa toimiva ravintola, joka Suomen Gastronomien Seura valitsi Vuoden ravintolaksi 2015. Arvion mukaan pohjoismaiset kasvikset ovat pääosassa ravintolan annoksissa, mutta lihaa ja kalaa tarjotaan myös. Ravintolaa luonnehditaan äänimaailmaa myöten huolettoman pohjoismaiseksi. Ravintoloitsijoina toimivat Antero Aurivuo (keittiöpäällikkö) ja Jani Kinanen (ravintolapäällikkö), keittiömestari on Perttu Jokinen. Ravintola palvelee asiakkaitaan iltaisin tiistaista lauantaihin.

## Lähteet

## Aiheesta muualla
*Spis: Erinomainen kohde (tripadvisor.fi)
Jaettu levyjärjestelmä

**Jaettu levyjärjestelmä** on yleiskäsite ohjelmistoille, jotka jakavat tallennusmedian pinnan (lohkokohtaisen) tiedon tietokoneiden välillä.

Lohkokohtaisen levytiedon jakamista () käytetään Storage area network (SAN) palvelimissa.

Suorituskyky voi olla huomattavasti parempi kuin hajautetussa levyjärjestelmässä: ATLAS simulaatiossa pNFS saavutti 57-100 prosenttia paremman suorituskyvyn verrattuna NFSv4:ään.

Jaetun levyn järjestelmiä ovat:
* CXFS, SGI
* GFS, Red Hat (Global File System)
* GPFS, IBM (IBM General Parallel File System)
* OCFS, Oracle Corporation
* pNFS, laajennus Network File System -standardiin
* QFS, Sun Microsystems
* VMFS, VMware

Järjestelmät voivat käyttää tiedon välitykseen protokollia kuten Fibre Channel, SCSI, iSCSI ja InfiniBand.

## Katso myös
* Hajautettu levyjärjestelmä

## Lähteet
Tampere maja

**Tampere maja** on näyttely- ja kokoustila Tartossa, jossa järjestetään suomalais-virolaisia kulttuuritapahtumia. Se perustettiin vuonna 1997 Tarton ja Tampereen kaupungin välisen kulttuuritoiminnan infokeskukseksi. Talossa on myös sauna ja majoitushuoneita.

Suomen Viron-instituutin Tarton yksikkö muutti taloon helmikuussa 2026.

Tarton kaupungin omistamaa kiinteistöä hallinnoi vuosina 1999–2025 Tampere Maja -säätiö ja vuodesta 2026 Ainola Keskus -yhdistys, joka pyrkii yhteistyössään kattamaan maantieteellisesti ja toiminnallisesti entistä laajemmin suomalaisia ja virolaisia kulttuurialan toimijoita.

## Lähteet

## Aiheesta muualla
* Tampere majan sivusto
Paul Ehrnrooth

**Paul Robert Göran Ehrnrooth** (s. 5. elokuuta 1965) on suomalainen talousvaikuttaja. Vuodesta 2005 hän on ollut Turret Oy Ab:n toimitusjohtaja ja hallituksen puheenjohtaja. Ehrnrooth on Fiskarsin hallituksen puheenjohtaja vuodesta 2014.

Ehrnrooth on koulutukseltaan kauppatieteiden maisteri. Hän oli Savox Oy:n toimitusjohtaja 1999–2007 ja on toiminut Savox Groupin hallituksen puheenjohtajana vuodesta 2004. Sitä ennen hän toimi johtotehtävissä Kone Oyj:ssä 1993–1994 ja Wärtsilä Oyj Abp:ssä 1994–1999. Hän oli Wärtsilän hallituksen jäsen 2010–2015. Vuodesta 2010 Ehrnrooth on ollut myös Digitalist Group Oyj:n (ent. Ixonos) hallituksen jäsen.

Ehrnrooth omistaa Seestan kartanon Lahdessa, ja hän oli Nastolan kunnan suurimpia veronmaksajia. Hän on Robert G. Ehrnroothin poika ja kuvataiteilija Sophia Ehrnroothin ja Jacob Ehrnroothin veli.

## Katso myös
* Ehrnrooth

## Lähteet
Clementin metroasema

**Clementi** on Singaporen Mass Rapid Transit -metrojärjestelmän asema Clementissä Singaporen läntisellä suuralueella. Se avattiin 12. maaliskuuta 1988. Asemaa käyttävät East West Linen junat.

## Junat

## Lähteet

## Aiheesta muualla

* Clementin metroasema Singaporen liikennelaitoksen sivuilla
Olli Pohjola

**Olli Johannes Pohjola** (23. kesäkuuta 1928 Virolahti – 31. lokakuuta 2017 Liminka) oli suomalainen taidemaalari. Hän teki pääasiassa öljyvärimaalauksia.

Pohjola opiskeli taidealaa Suomen Taideakatemian koulussa 1953–1956. Hänen teoksiaan oli kuitenkin ensi kerran näytteillä jo 1951 Haminassa. Suomessa järjestettyihin yhteisnäyttelyihin Pohjola osallistui 1961 järjestetystä Nuorten näyttelystä alkaen. Hän osallistui Suomen Taiteilijaseuran näyttelyyn 1964 ja 1966, Suomen taideakatemian kolmivuotisnäyttelyyn 1965, 1968 ja 1971 sekä Turussa 1974 järjestettyyn Valtakunnan näyttelyyn.

Ulkomailla järjestetyissä suomalaisen taiteen näyttelyissä Pohjolan teoksia on ollut esillä 1970 Leverkusenissa Länsi-Saksassa ja samana vuonna Bodenissa Ruotsissa. Hänen maalauksiaan on hyväksytty Aineen taidemuseon, K. H. Renlundin museon, Kiistolan säätiön, Oulun kaupungin, Oulun taidemuseon, Suomen valtion ja Vilho Lampi -museon kokoelmiin.

Olli Pohjola työskenteli Limingan taidekoulun opettajana 1966–1979 ja hänet hyväksyttiin Taidemaalariliiton sekä Oulun taiteilijaseuran jäseneksi. Hän oli Oulun taiteilijaseuran perustajajäsen ja toimi seuran puheenjohtajana 1964–1965 ja seuran johtokunnan jäsenenä 1964–1967.

## Lähteet

## Aiheesta muualla
* Suomalaisen kuvataiteen bibliografia
* Olli Pohjolan muistonäyttely YouTube.
Elohopeajodidi

**Elohopeajodidi** (HgI2) on elohopea- ja jodidi-ionien muodostama epäorgaaninen ioniyhdiste. Yhdistettä voidaan käyttää pigmenttinä ja analyyttisen kemian reagenssina.

## Ominaisuudet
Elohopeajodidi on dimorfista eli sillä on kaksi eri kiderakenneta. Näistä huoneenlämpötilassa stabiili on alkeiskopiltaan rombista ja väriltään oranssinpunaista. Toinen muoto on huoneenlämpötilassa metastabiili keltainen tetragonaalinen muunnos. Punainen muoto muuttuu keltaiseksi kuumennettaessa 126 °C:n lämpötilaan ja väri palautuu punaiseksi yhdisteen jäähtyessä. Tätä ilmiötä kutsutaan termokromismiksi. Elohopeajodidi on veteen käytännöllisesti katsoen liukenematonta, mutta se liukenee jodidiliuoksiin muodostaen kompleksisen tetrajodomerkuraatti(II)ionin ([HgI4]2-).

## Valmistus ja käyttö
Punaista elohopeajodidia voidaan valmistaa elohopean ja jodin välisellä reaktiolla, kun alkuaineita hierretään. Saostettaessa yhdistettä jonkin vesiliukoisen elohopeasuolan esimerkiksi elohopeanitraatin vesiliuoksesta jodidien avulla muodostuu ensin keltaista muotoa, joka muuttuu hyvin nopeasti punaiseksi muodoksi. Keltaista elohopeajodidia voidaan valmistaa sekoittamalla elohopeajodidin etanoliliuosta kylmän veden kanssa, josta se kiteytyy.
:Hg + I2 → HgI2
:Hg(NO3)2 + 2 I- → HgI2) + 2 NO3-

Elohopeajodidia voidaan käyttää pigmenttinä, eräiden ihosairauksien hoidossa, tietyillä metalleilla doupattuna fotovastuksissa, metakrylaattien ja akrylaattien polymeroitumiskatalyyttinä sekä analyyttisen kemian analyyseissä niin kutsutussa Nesslerin reagenssissa, jota käytetään osoittamaan ammoniakin tai ammoniumsuolojen läsnäolo.

## Lähteet
Paris Las Vegas

**Paris Las Vegas** on hotelli ja kasino Paradisen alueella Las Vegas Stripillä Nevadassa lähellä Las Vegasia. Hotellin rakennusryhmä perustuu Pariisi-teemaan, ja se käsittää useita jäljitelmiä Pariisin tunnetuista rakennuksista. Siellä on muun muassa 165 metrin korkuinen pienoisjäljennös Eiffel-tornista, Montgolfierin ilmapallon mukainen kyltti, Riemukaaren jäljennös, joka on kooltaan kaksi kolmasosaa alkuperäisestä, sekä Place de la Concordella olevan La Fontaine des mers -suihkulähteen jäljennös. Lisäksi siellä on 1200-paikkainen teatteri nimeltä Le Théâtre des Arts.  Varsinaisen hotellin julkisivu on jäljitelmä Pariisin oopperatalosta ja Louvresta.
Ask

**Ask** merkitsee seuraavia:

## Sukunimi
* Beatrice Ask (s. 1956), ruotsalainen poliitikko
* Einar Ask (1909–1982), ruotsalainen jääpalloilija
* Elis Ask (1926–2003), suomalainen nyrkkeilijä
* Morten Ask (s. 1980), norjalainen jääkiekkoilija

## Muita
* Ask, norjalaisen Gjerdrumin kunnan hallinnollinen keskus
* Ask, vuosina 2012–2019 toiminut ravintola Helsingissä
* ASK Rīga, latvialainen koripalloseura
* FK ASK, Riiassa 1923–1970 toiminut jalkapalloseura
* Ask.com, hakukone
* 4894 Ask, päävyöhykkeen asteroidi.
Johan Fredrik Ahlstedt

**Johan Fredrik Ahlstedt** (25. lokakuuta 1776 Loimaa – 21. joulukuuta 1823 Turku) oli Turun akatemian matematiikan professori.

Ahlstedtin vanhemmat olivat Loimaan kappalainen Johan Ahlstedt ja Kristina Margareta Tenlenius. Johan Fredrik Ahlstedtin puoliso oli Loimaan kirkkoherran rovasti Efraim Caireniuksen tytär Katarina Ulrika Cairenius (1784–1846). Heillä oli kuusi lasta, joista August Leonard Ahlstedt (1807–1858) oli hovioikeuden asessori. Tämän poika oli taidemaalari Fredrik Ahlstedt (1839–1901).

Ahlstedt tuli ylioppilaaksi Turussa 1793 ja samalla päivämäärällä kirjattiin Turun akatemian Satakuntalaisen osakunnan jäseneksi. Hän valmistui filosofian maisteriksi Turun akatemiassa 1798, aiemmin samana vuonna esitetyn pro gradun primuksena oli Johan Henrik Lindqvist. Akatemian puhtaan matematiikan dosentti hänestä tuli 1802 ja Turun tuomiokapitulin amanuenssi 1803. Hän toimi akatemian virkaa toimittavana ja osan aikaa vakinaisena sihteerinä 1808–1812. Turun akatemian matematiikan professorin virkaa Ahlstedt hoiti 1812–1823.

Ahlstedtin tieteellinen tuotanto käsittää 20 väitöskirjaa alanaan matematiikka, fysiikka ja tähtitiede. Hän myös toimitti vuosien 1809 ja 1810 almanakat sekä Suomen valtiokalenterin 1811.

## Lähteet
Cleo (laulaja)

**Joanna Krystyna Klepko** (s. 25. kesäkuuta 1983 Szczecin, Puola), tunnetaan myös taiteilijanimellään **Cleo**, on puolalainen laulaja ja lauluntekijä. Hän edusti Puolaa vuoden 2014 Eurovision laulukilpailussa Kööpenhaminassa, Tanskassa yhdessä Donatanin kanssa kappaleella "My Słowianie".

## Lähteet

## Aiheesta muualla
Peabody Energy

**Peabody Energy** on maailman suurin yksityisen sektorin kivihiilen tuottaja. Yhtiön hiilivarantojen suuruudeksi arvioitiin 7,55 miljardia tonnia vuoden 2014 lopussa ja myynti oli 249,8 miljoonaa tonnia.

Peabody Energy tuotti noin 8&nbsp;% Yhdysvaltain sähköntuotannosta vuonna 2015.

Peabody Energy ajautui yrityssaneeraukseen Yhdysvalloissa hiilen markkinahintojen pudottua alkuvuodesta 2016. Australian toiminnot jatkuivat normaalisti. Hiilen halpeneminen, tiukemmat ympäristömääräykset ja maakaasun kysyntä ovat ajaneet muitakin hiilen tuottajia talousvaikeuksiin.

## Ympäristökuormitus ja lobbaus
*[[Newsweek]]in* yhdysvaltalaisista pörssiyrityksistä tekemässä ympäristövaikutusten vertailussa Peabody sijoittui 493. sijalle 500:sta ja 31 energia-alan yrityksen joukossa sijalle 29.

Peabody on rahoittanut noin kahtakymmentä lobbausjärjestöä ja ajatushautomoa, jotka kyseenalaistavat ihmisen osuuden ilmastonmuutoksessa. Tukea olivat saaneet George C Marshall Institute, Institute for Energy Research ja Center for the Study of Carbon Dioxide and Global Change.

## Lähteet
Silna

**Silna** (Силна, Vahva) bulgarialaisen pop-folk-laulaja Kalin seitsemäs studioalbumi. Se julkaistiin vuonna 2012
## Kappaleet
# Хоризонтално-вертикално
# Силна
# Като те почна
# Спрях ли ти тока
# Седем
# Устни
# Влюбена, убий ме
# Устни (remix)
# Недей, сърце
# Спри
## Lähteet
Ähäkutti

__NOTOC__
**Ähäkutti** on suomalaisen Ilona-yhtyeen toinen studioalbumi vuodelta 1988. Levy äänitettiin JJ-Studiolla tammikuussa 1988. Levyn tuottajana toimi TT Oksala. Levy julkaistiin sekä vinyylinä (PÄLP86) että C-kasettina (POKS86).

## Kappaleet
### A-puoli
#
#
#
#
#

### B-puoli
#
#
#
#
#
#

## Kokoonpano
* Toni Lähteenmäki – laulu, kitara
* Leena Heikkilä – basso, laulu
* Kata Laurikainen – kosketinsoitin, laulu
* Taru Huhtajärvi – rummut

## Aiheesta muualla
* ''Ähäkutti'' discogs.com -sivustolla
* ''Ähäkutti'' Finnmusic.net -sivustolla
Luettelo ratsastuksen olympiamitalisteista

**Ratsastus** on ollut olympialaisten lajivalikoimassa vuodesta 1900, ja yhtäjaksoisesti vuodesta  1912. Menestynein maa olympialaisten ratsastustapahtumissa on Saksa.

## Kouluratsastus
### Yksilökilpailu

### Joukkuekilpailu

## Esteratsastus
### Yksilökilpailu

### Joukkuekilpailu

## Kenttäratsastus
### Yksilökilpailu

### Joukkuekilpailu

## Vikellys
### Yksilökilpailu

### Joukkuekilpailu

## Pituushyppy

## Korkeushyppy

## Lähteet
Frank Spellman

**Frank Isaac Spellman** (17. syyskuuta 1922 Paoli, Pennsylvania – 12. tammikuuta 2017) oli yhdysvaltalainen painonnostaja ja olympiavoittaja. Hän kilpaili painoluokassa alle 75-kiloiset.

Maailmanmestaruuskilpailuissa Spellman sijoittui vuonna 1946 kolmanneksi ja vuonna 1947 toiseksi.

Lontoon olympialaisissa 1948 Spellman voitti olympiakultaa yhteistuloksella 390&nbsp;kg. Punnerruksessa hänen tuloksensa oli 117,5&nbsp;kg, tempauksessa 120&nbsp;kg ja työnnössä 152,5&nbsp;kg. Tulos oli olympiaennätys.

Ammatiltaan hän oli valokuvaaja.

## Lähteet
Deux

**Deux** (; kansainvälisesti *Two*) on vuonna 2002 ensi-iltansa saanut Werner Schroeterin ohjaama ranskalais-saksalais-portugalilainen draamaelokuva, jonka pääosassa on Isabelle Huppert kaksoisroolissa. Elokuva seuraa kolmen kuukauden ikäisinä erotettujen kaksoissisarten, Magdalenan ja Marian (Huppert), elämiä. Schroeter käsikirjoitti elokuvan Huppert mielessään. Käsikirjoitusta oli laatimassa myös Cédric Anger.

## Näyttelijät

## Tuotanto
*Deux* kuvattiin Portugalissa ja Pariisin, Marseillen ja Arlesin kaupungeissa Ranskassa 3 140 000 euron budjetilla. Elokuvan tuotantoyhtiöinä olivat Gémini Films, France 2 Cinéma, Madragoa Filmes ja Road Movies Filmproduktion. Elokuvan virallinen traileri julkaistiin 23. lokakuuta 2002.

## Julkaisu ja vastaanotto
*Deux* sai ensi-iltansa Ranskassa, Cannesin elokuvajuhlilla 19. toukokuuta 2002. Elokuva sai Ranskassa teatteriensi-iltansa 13. marraskuuta 2002 ja Portugalissa 17. tammikuuta 2003. Elokuvan teatterilevittäjänä Ranskassa oli Gémini Films ja Portugalissa Atalanta. Elokuva keräsi Ranskassa teatterikierroksensa aikana 14 199 katsojaa ja sai ranskalaisilta elokuvakriitikoilta lähinnä myönteisen vastaanoton.

## Lähteet

## Aiheesta muualla
* 
* 
* ''Deux'' AlloCinéssä 
* ''Deux'' UniFrancessa
Marit af Björkesten

**Marit Valentina af Björkesten** (o.s. **Pennanen**, s. 1970) on suomalainen toimittaja ja johtaja. Hän on ollut Yleisradion toimitusjohtaja 1. lokakuuta 2025 alkaen.

Af Björkestenin ura *[[Hufvudstadsbladet]]issa* alkoi 1997. Hän oli vuosina 1997–2002 lehden uutisreportterina, artikkelitoimittajana ja urheilutoimittajana. Hän oli uutistuottajana 2002–2003, kulttuuritoimituksen esimiehenä ja kulttuurituottajana 2003–2009 sekä varapäätoimittajana ja pääkirjoitustoimituksen esimiehenä 2009–2012.

Af Björkesten toimi vuosina 2012–2020 Svenska Ylen johtajana ja vuosina 2020–2025 Ylen strategia- ja asiakkuusjohtajana. Keväällä 2017 af Björkesten nimitettiin Ylen uutis- ja ajankohtaistoiminnan sijaistavaksi johtajaksi ja vastaavaksi toimittajaksi Atte Jääskeläisen tilalle.

Af Björkesten toimi huhtikuusta 2023 Ylen toimitusjohtajan Merja Ylä-Anttilan varahenkilönä. Hänet valittiin Ylä-Anttilan seuraajaksi kesällä 2025.

Af Björkesten on koulutukseltaan valtiotieteiden maisteri ja naimisissa lääketieteen lisensiaatti, erikoislääkäri Clas-Göran af Björkestenin kanssa, joka kuuluu Suomen Ritarihuoneelle kirjattuun Af Björkesten -aatelissukuun.

## Lähteet
Nina Fellman

**Nina Susan Fellman** (s. 16. joulukuuta 1964 Pietarsaari) on ahvenanmaalainen toimittaja ja Ahvenanmaan sosiaalidemokraatteja edustava poliitikko. Hänet valittiin Ahvenanmaan maakuntapäiville ensimmäisen kerran vuoden 2015 vaaleissa ja uudelleen vuonna 2019. Hän toimi kanslia- ja kuntaministerinä 2015–2019.

Fellman on koulutukseltaan filosofian maisteri. Hän työskenteli aiemmin Nya Ålandin päätoimittajana.

## Lähteet

## Aiheesta muualla
* Ålands landskapsregering
* Ålands socialdemokrater
The Red Bulletin

**The Red Bulletin** on itävaltalainen Red Bull Media Housen kustantama ja julkaisema suurin aikakauslehti. Se ilmestyy neljällä eri kielellä 12 kertaa vuodessa. Lehden levikki on maailmanlaajuisesti 3,1 miljoonaa kappaletta.

## Historia
The Red Bulletin ilmestyi aluksi vuosina 2005–2008 vain Red Bullin Formula 1 -tallin omana varikkohuumorilehtenä, jonka ensimmäinen numero ilmestyi 2005 Monacon GP:n viikonloppuna. Alun perin lehden piti ilmestyä jo Imolassa. Syksyllä 2006 lehti tuli luettavaksi myös nettiin. Keväällä 2007 McLarenin tallipäällikkö Ron Dennis kielsi lehden lukemisen tallinsa varikkotiloissa.

## Lähteet

## Aiheesta muualla
* Red Bulletin Kotisivut
* Red Bull Media Housen kotisivut
Nifoksipaami

**Nifoksipaami** (**DP 370**) on bentsodiatsepiinijohdannainen, ja sitä muodostuu kehossa pieniä määriä flunitratsepaamin aineenvaihduntatuotteena. Sitä on myyty muuntohuumeena internetissä. Nifoksipaami on luokiteltu Suomessa huumausaineeksi.

Nifoksipaamilla on voimakas unta pidentävä ja ahdistusta poistava vaikutus, ja se on vähemmän toksinen lormetatsepaamiin ja flunitratsepaamiin verrattuna hiirillä.

## Lähteet